Source: https://www.jezova.sk/sk/velka-novela-katastralneho-zakona.html
Timestamp: 2019-04-25 19:43:36+00:00
Document Index: 14350140

Matched Legal Cases: ['§ 24', '§ 24', '§ 59', '§ 30', '§ 25', '§ 46', '§ 46', '§ 46']

novela katastrálneho zákona— JUDr. Daniela Ježová, LL.M., Ph.D.
Zákonom č. 212/2018 zo dňa 19.06.2018 sa mení a dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (ďalej len „Katastrálny zákon“) v znení neskorších predpisov a ktorým sa menia a dopĺňajú niektoré zákony. Predmetná novela Katastrálneho zákona nadobudla účinnosť dňa 01.10.2018.
V zmysle dôvodovej správy nová právna úprava predstavuje základné a nevyhnutné kroky súvisiace s realizáciou projektu „Operačný program informatizácia spoločnosti – Elektronické služby katastra nehnuteľností“ a zohľadňuje aktuálne procesy v oblasti elektronizácie katastra nehnuteľností. Cieľom projektu je vybudovanie centrálneho informačného systému katastra nehnuteľností, ktorý vytvorí plnohodnotné poskytovanie elektronických služieb katastra pre verejnosť, pre orgány štátnej správy a samosprávy, ako aj poskytovanie informácií prostredníctvom elektronických služieb na informatívne, ale aj právne účely.
Nová právna úprava taktiež reaguje na požiadavku zrýchlenia a skvalitnenia registrácie nehnuteľností a zároveň vytvára legislatívne podmienky na zlepšenie fungovania katastra nehnuteľností, zohľadňujúc pritom požiadavky aplikačnej praxe, taktiež reaguje na pokrok v oblasti informačných technológií v súvislosti s verejnosťou katastrálneho operátu a poskytovaním údajov z katastra nehnuteľností, a to aj s prihliadnutím na ochranu osobných údajov. Zároveň sa rozširuje okruh prípadov, kedy bude môcť okresný úrad opraviť chyby v katastrálnom operáte.
Uvádzame niektoré z najdôležitejších legislatívnych zmien.
Novelou Katastrálneho zákona sa stanovili všeobecné obsahové náležitosti návrhu na začatie každého katastrálneho konania. Konkrétne v ustanovení § 24 Katastrálneho zákona sú vymedzené podstatné náležitosti každého návrhu na začatie katastrálneho konania. Ustanovenie § 24 ods. 1 Katastrálneho zákona znie: „Návrh na začatie katastrálneho konania musí obsahovať
e) označenie nehnuteľností,
g) číslo úradného overenia geometrického plánu, ak sa pozemok rozdeľuje alebo zlučuje, alebo pri zriadení vecného bremena k časti pozemku alebo pri zápise údajov,
j) žiadosť o zaslanie oznámenia o vykonaní záznamu, oznámenia o vykonaní poznámky alebo žiadosť o zaslanie oznámenia o výsledku prešetrenia zmien údajov katastra prostredníctvom elektronickej pošty na uvedenú elektronickú adresu alebo do elektronickej schránky, ak navrhovateľ žiada oznámiť vykonanie zápisu do katastra alebo oznámiť výsledok prešetrenia údajov katastra v elektronickej podobe.
k) žiadosť o urýchlené konanie o vklade, ak navrhovateľ žiada o jeho urýchlenie.“
Návrh na začatie katastrálneho konania v elektronickej podobe prijíma okresný úrad prostredníctvom prístupového miesta.
Oproti doterajšej právnej úpravy sú v zmysle novej právnej úpravy ďalšími prílohami k návrhu na vklad aj čestné vyhlásenie o splnení podmienok podľa § 59a Obchodného zákonníka (t. j. ak spoločnosť nadobúda majetok na základe zmluvy uzatvorenej s jej zakladateľom alebo spoločníkom za protihodnotu vo výške najmenej 10 % hodnoty základného imania, musí byť hodnota predmetu zmluvy určená znaleckým posudkom) alebo čestné vyhlásenie, že sa tieto podmienky na danú obchodnú spoločnosť nevzťahujú. Ďalej je prílohou aj poverenie právnickej osoby udelené jej zamestnancovi, ak je účastníkom konania o návrhu na vklad právnická osoba, ktorá písomne poverí svojho zamestnanca v rámci svojej podnikateľskej činnosti podaním návrhu na vklad a listiny, ktoré majú dôkaznú hodnotu pre konanie o návrhu na vklad. Geometrický plán, pokiaľ bude úradne overený od 01.10.2018 a neskôr, už nebude potrebné prikladať k žiadnemu návrhu na začatie katastrálneho konania. Uvedené sa nevzťahuje na geometrické plány úradne overené do 30.09.2018, ktoré bude stále potrebné predkladať k návrhom na zápis do katastra nehnuteľností.
V zmysle novelizovaného ustanovenia § 30 ods. 5 Katastrálneho zákona predmetom návrhu na vklad musia byť všetky právne úkony, ktoré obsahuje zmluva a podliehajú vkladu, a všetky nehnuteľnosti týkajúce sa právnych úkonov, ktoré obsahuje zmluva a podliehajú vkladu. Prílohou návrhu na vklad môže byť len jedna zmluva, ktorej obsahom môže byť viac právnych úkonov.
V zmysle novej právnej úpravy sú prílohami k návrhu na vykonanie záznamu
Ďalšia zmena nastala v doručovaní, v tom zmysle, že sa ustanovila fikcia doručenia. Konkrétne sa v ustanovení § 25 Katastrálneho zákona uvádza, že „Ak fyzická osoba nemá adresu evidovanú v registri obyvateľov Slovenskej republiky a v návrhu na začatie katastrálneho konania neuvedie adresu na doručovanie v tuzemsku, doručuje okresný úrad písomnosti tejto fyzickej osobe oznámením na úradnej tabuli okresného úradu a na webovom sídle príslušného okresného úradu. Písomnosť sa považuje po 15 dňoch od zverejnenia oznámenia na úradnej tabuli okresného úradu za doručenú, a to aj vtedy, ak sa adresát o tom nedozvie.“
Zmena nastáva aj v lehotách na vykonanie zápisu a to konkrétne je stanovená na zápis práv k nehnuteľnostiam lehota 5 pracovných dní odo dňa začatia konania o výmaze záložného práva.
Novela sa dotkla aj obsahu katastra nehnuteľností, kedy kataster obsahuje aj údaje o cene nehnuteľnosti. Cena sa bude evidovať vo vzťahu ku všetkým nehnuteľnostiam evidovaným v katastri nehnuteľností, a to z listín, ktoré budú predložené katastru nehnuteľností. Údaj o cene nehnuteľnosti sa nebude zverejňovať. Bude sa poskytovať na požiadanie len vlastníkovi nehnuteľnosti a iným subjektom za účelom plnenia ich úloh podľa osobitných predpisov, ako napríklad súdy, daňový úrad, Policajný zbor a pod.
Súbor popisných informácií katastra bude doplnený tiež o iný identifikátor, ak ide o cudzinca. Iný identifikátor neznamená len ekvivalent rodného čísla, ale môže ním byť napr. aj číslo pasu či ID karty.
Do katastra nehnuteľností sa po novom budú zapisovať stavby ohraničené obvodovými stenami a strešnou konštrukciou, t.j. budovy.
V zmysle ustanovenia § 46 ods. 2 katastrálneho zákona v znení účinnom od 01.10.2018: „Stavba sa do katastra zapíše, ak je ohraničená obvodovými stenami a strešnou konštrukciou. Pri zápise stavby do katastra sa ako vlastník zapíše osoba uvedená v listine podľa osobitného predpisu, ak sa inou verejnou listinou alebo inou listinou nepreukáže, že vlastníkom alebo inou oprávnenou osobou je iná osoba. Ak ide o stavbu, ktorej sa neurčuje súpisné číslo, ako vlastník sa zapíše osoba uvedená v kolaudačnom rozhodnutí alebo osoba, ktorá je v oznámení stavebného úradu uvedená ako osoba, ktorá stavbu ohlásila, ak sa inou verejnou listinou alebo inou listinou nepreukáže, že vlastníkom je iná osoba.“
Z nového ustanovenia § 46 ods. 2 Katastrálneho zákona teda vyplýva, že stavbami, ktoré sa zapisujú do katastra sa majú na mysli stavby s prideleným súpisným číslom; stavby s kolaudačným rozhodnutím, ak sa im súpisné číslo neprideľuje a stavby, ktoré je povinnosť ohlasovať, ak na ich užívanie nie je potrebné povolenie stavebného úradu.
V novelizovanom ustanovení § 46 Katastrálneho zákona je upravený aj spôsob zápisu, resp. výmazu stavieb.
Novelou sa zavádza aj nový výstup z katastra nehnuteľností, ktorým je súpis nehnuteľností. Obsahom tohto súpisu sú údaje o všetkých nehnuteľnostiach vlastnených, resp. spravovaných jednou osobou, a to v rámci celého územia Slovenskej republiky, požadovaného kraja, okresu alebo katastrálneho územia. Prostredníctvom tohto súpisu nehnuteľností sa tak nahradí vyhotovenie viacerých výpisov z listov vlastníctva, a tiež sa vďaka nemu poskytne súhrnný prehľad o nehnuteľnostiach vlastnených a spravovaných jednou osobou.
Novelou Katastrálneho zákona je podrobnejšie upravená aj oprava chýb v katastrálnom operáte.
V zmysle novelizovaného znenia Katastrálneho zákona je konanie o oprave chyby konaním, v ktorom okresný úrad opravuje chybné údaje katastra, ktoré vznikli jeho vlastnou činnosťou alebo činnosťou iných štátnych orgánov, notárov alebo iných osôb na základe chybných podkladov okresného úradu. Oprava chyby sa vykoná zápisom do katastra na základe rozhodnutia o oprave chyby alebo protokolu o oprave chyby.
a) údaje katastra ak sú v rozpore s rozhodnutím o povolení vkladu, verejnou listinou alebo s inou listinou, na základe ktorej bol vykonaný zápis do katastra;
d) údaje zapísané do katastra v rozpore s ustanoveniami Katastrálneho zákona upravujúcimi zápis záznamom a poznámky, ak nedošlo od zápisu do katastra záznamom k zmene vlastníckeho práva,
e) údaje katastra zapísané na základe rozhodnutia o schválení registra obnovenej evidencie pozemkov, ak ich nie je možné opraviť v lehote podľa osobitného predpisu